སངས་རྒྱས་ཀྱི་བསྟན་པ་རིན་པོ་ཆེ་
འདི་ཉིད་ཕྱོགས་བཅུ་ཀུན་ཏུ་དར་ཞིང་ཡུན་རིང་དུ་གནས་པའི་ཕྱིར། རྒྱལ་བ་དང་
རྒྱལ་བ་དེའི་སྲས་པོ་གཡུང་དྲུང་སེམས་དཔའི་ཚོགས་རྣམས་དང་བླ་མ་དགེ་བའི་
བཤེས་གཉེན་རྣམས་སྐུ་དངོས་ཀྱི་འགྲོ་དོན་རྫོགས་པའམ། རྟག་འཛིན་ཅན་རྣམས་
ཆོས་ལ་བསྐུལ་བའམ། འཁོར་བའི་ལོག་སྒྲུབ་ཀྱིས་ཐུགས་སྐྱོ་ནས་མྱ་ངན་འདའ་
བར་དགོངས་པ་རྣམས་ལ་མྱ་ངན་མི་འདའ་བར་བསྐལ་པ་གྲངས་མེད་པར་བཞུགས་
པའི་གསོལ་བ་བཏབ་པས་དེ་རྣམས་ཀྱང་མྱ་ངན་མི་འདའ་བར་བཞུགས་པའི་གསོལ་
བ་འདེབས་བཞིན་བཞུགས་པར་བསམ་པའོ། །
རྒྱུ་གསུམ་པ་བྱང་ཆུབ་མཆོག་ཏུ་སེམས་བསྐྱེད་པ་བསྔོ་བ་དང་ཆབ་གཅིག་ཏུ་
སྟོན་པ་ནི། འདིས་མཚོན་དུས་གསུམ་བསགས་པའི་དགེ།། བདག་ལ་ཅུང་ཟད་
མཆིས་པ་ཡན།། འགྲོ་རྣམས་འཁོར་མཚོ་ལས་བསྒྲལ་ཕྱིར།། བླ་མེད་བྱང་ཆུབ་མཆོག་
ཏུ་བསྔོ་། ཞེས་པ་སྟེ། གང་བསྔོ་ན་ད་ལྟའི་དགེ་བ་འདིས་མཚོན་པའི་སྐྱེ་བ་སྔོན་
མ་དང་ད་ལྟ་དང་ཕྱི་མ་དང་དུས་གསུམ་དུ་བསགས་པའི་རྣམ་དཀར་གྱི་དགེ་རྩ་
བདག་གིས་བྱས་པ་གཞན་ལ་བཅོལ་བ་རྗེས་སུ་ཡི་རང་ཕུལ་བའི་དགེ་འབྲས་ཅུང་
346

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
ཟད་མཆིས་པ་ཡན་ཆད་བསྔོ། ཅིའི་ཕྱིར་བསྔོན་འགྲོ་བ་རྣམས་འཁོར་བ་སྡུག་བསྔལ་
གྱི་རྒྱ་མཚོ་ཆེན་པོ་ལས་བསྒྲལ་བའི་ཕྱིར་བླ་ན་མེད་པའི་བྱང་ཆུབ་མཆོག་ཏུ་བསྔོ་
བའོ། །དེས་ན་རྒྱུ་མ་དག་པ་བསྔོ་རྒྱུའི་དགེ་རྩ་ལ་སྡིག་པ་འདྲེས་པ་དང་། བསམ་
པ་མ་དག་པར་ཚེ་འདིའི་རྐྱེན་བཟློག་དང་སྲོག་སྐྱོབ་དང་ནད་སེལ་བའི་ཆེད་དང་
སྙན་པ་དང་གྲགས་པ་འཐོབ་པར་འདོད་པ་ལ་སོགས་པ་དེ་ལྟ་བུའི་དགེ་རྩ་དེས་
ཚེ་ཕྱི་མ་ལ་ཕན་ཐོག་ཅུང་ཟད་ཡང་འབྱུང་ཐབས་མེད་པས་དགེ་བ་ཆེ་ཆུང་གང་
འདྲ་བྱས་ཀྱང་མཐར་བྱང་ཆུབ་མཆོག་ཏུ་བསྔོ་བ་བྱེད་པ་གལ་ཆེ།
རྒྱུ་བཞི་པ་དགེ་བའི་རྩ་བ་དེ་རྣམས་བདེ་བ་ཅན་དུ་སྐྱེ་བའི་རྒྱུར་བསྔོ་ཞིང་སྨོན་
ལམ་གདབ་པ་ལ་གསུམ། ཚེ་འདིའི་འཁྲི་བ་བཅད་པའི་སྨོན་ལམ། བར་དོར་འོད་
དཔག་མེད་པ་མཇལ་བའི་སྨོན་ལམ། ཕྱི་མར་བདེ་བ་ཅན་གྱི་ཞིང་དུ་སྐྱེ་བའི་སྨོན་
ལམ་མོ། །དང་པོ་ལ་གཉིས། འོད་དཔག་མེད་ལ་བློ་གཏད་ནས་བྱིན་བརླབས་ཞུ་
བ་དང་། དེ་ལ་བརྟེན་ནས་ཚེ་འདིའི་འཁྲི་བ་གཅོད་པའི་སྨོན་ལམ་མོ། །དང་པོ་ནི།
བདག་ནི་ཁྱེད་ལས་རེ་ས་སུ།། ཉིན་མཚན་ཀུན་ཏུ་ཁྱེད་སྒྲུབ་ཀྱི།། ཁྱེད་ཀྱི་བྱིན་རླབས་
བདག་ལ་སྩོལ། བདག་བློ་དགེ་ལ་འགྱུར་བར་མཛོད།། ཅེས་པ་སྟེ། བདག་ནི་མགོན་
པོ་འོད་དཔག་མེད་པ་ཁྱེད་ལས་གཞན་པའི་རེ་ས་ལོག་ན་སུའང་མེད་ཕྱིར། ཉིན་
དང་མཚན་མོ་ཀུན་ཏུ་བར་ཆད་མེད་པར་ཁྱེད་གཅིག་པུ་བསྒྲུབ་པར་ཡིན་གྱི་ཁྱེད་
ཀྱི་བྱིན་རླབས་བདག་ལ་སྩོལ་ཏེ་བདག་གི་བློ་ཡང་དག་པའི་དགེ་བ་ལ་འགྱུར་
མཛོད་ཅིག །ཅེས་སྙིང་ཁུང་རུས་པའི་གཏིང་ནས་བློ་གཏད་ཞུས་ན་མགོན་པོ་འོད་
དཔག་མེད་པའི་ཐུགས་རྗེས་མི་འདོར་ངེས་པར་ཡིན་པ་རྒྱུད་མཆོག་སོགས་ལས་
གསུངས་སོ། །གཉིས་པ་ལ་གཉིས། སྡུག་བསྔལ་ཡིད་དབྱུང་། འཁྲི་བ་བཅད་པ་
དངོས་སོ། །དང་པོ་ནི། བདག་ནི་འཁོར་བའི་གནས་ངན་འདིར།། ཡང་ཡང་སྡུག་
347

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བསྔལ་མྱོང་གྱུར་ཀྱང་།། སྡུག་བསྔལ་མ་ཤེས་བདེར་མཐོང་བར།། ད་ནི་སྐྱོ་བ་སྐྱེ་བར་
ཤོག །ཅེས་པ་སྟེ། བདག་ནི་འཁོར་བའི་གནས་ངན་ཐར་མེད་ཀྱི་བཙོན་ཁང་ལྟ་
བུ་འདིར་ཡང་ནས་ཡང་དུ་འཁོར་ཞིང་སྡུག་བསྔལ་སྣ་ཚོགས་ཉམས་སུ་མྱོང་བ་སྟེ།
དེ་ཡང་མ་ཀི་དམྱལ་བའི་བཤའ་རར་ལྕགས་སྲེག་གི་གཞི་མ་འབར་བའི་སྟེང་དུ་སྡུག་
བསྔལ་ཅིང་ལུས་མཚོན་ཆ་རྣོན་པོས་གཅོད་པ་དང་འདྲལ་བ་དང་དམྱལ་མེ་འབར་
བའི་ཀློང་དུ་སྲེག་པ་དང་། ཁྲོ་ཆུ་ཁོལ་མའི་ནང་དུ་འཚོད་པ་དང་། ལྕགས་ཁང་
མེ་འབར་ནང་དུ་སྲེག་པ་ལ་སོགས་པའི་སྡུག་བསྔལ་དང་། དེ་བཞིན་དུ་ཡི་དྭགས་
ཀྱི་ཡུལ་དུ་བཟའ་བཏུང་གི་རིགས་མིང་ཙམ་ཡང་མི་ཐོས་པར་བཀྲེས་སྐོམ་གྱི་སྡུག་
བསྔལ་དང་། དུད་འགྲོ་ལ་གླེན་ལྐུགས་ལ་སོགས་པའི་སྡུག་བསྔལ་དང་མདོར་ན་
འཁོར་བའི་གནས་རིགས་དྲུག་པོ་འདི་དག་གང་དུ་སྐྱེས་པ་དེའི་སྡུག་བསྔལ་སྣ་ཚོགས་
ཉམས་སུ་མྱོང་བར་གྱུར་ཀྱང་ད་དུང་སྡུག་བསྔལ་ལ་སྡུག་བསྔལ་མ་ཤེས་ནས་བདེ་
བར་མཐོང་བ་འདི་ལ་བསམ་ན་རྨོངས་ཚབས་དེ་ལས་ཆེ་ཐབས་མེད་པས་ན།
ད་ནི་སྡུག་བསྔལ་ལ་སྡུག་བསྔལ་ཤེས་པའི་སྐྱོ་ཤས་དྲག་པོ་ཤ་ལ་བབ་ཅིང་རུས་ལ་
ཐུག་པ་ཙམ་རྒྱུད་ལ་སྐྱེ་བར་ཤོག་ཅིག །ཅེས་པའི་དོན་ནོ། །གཉིས་པ་ལ་གཉིས།
འཁྲི་བ་བཅད་པ་དང་། ཁྱད་པར་གྱི་སྨོན་ལམ་མོ། །དང་པོ་ལ་གསུམ། གྲོགས་དང་།
ཟས་ནོར་དང་། ཆེ་གྲགས་ཀྱི་འཁྲི་བ་བཅད་པའི་སྨོན་ལམ་མོ། །དང་པོ་ནི། འཇིག་
རྟེན་འདི་ཡི་ཕ་དང་མ། དེ་བཞིན་བུ་ཚ་ཟླ་གྲོགས་གཉེན།། གང་ལའང་ཆགས་སེམས་
མི་སྐྱེ་བར།། གཅིག་པུར་དབེན་པར་གནས་པར་ཤོག། ཅེས་པ་སྟེ། འཇིག་རྟེན་འདིའི་
ཕ་དང་མ་དང་དེ་བཞིན་དུ་བུ་ཚ་ཟླ་གྲོགས་གཉེན་ཉེ་འབྲེལ་རྣམས་ནི་བདུད་ཀྱི་
གྲོགས་དང་འགྲོག་པ་དང་འདྲ། ཁྱད་པར་ཕ་མ་ནི་ལྷག་པ་ཡང་ཐར་པའི་གཤེད་
དུ་ཆེ་སྟེ། ཕ་ཁང་དམྱལ་བའི་བཤའ་ཁང་། ཕ་ནོར་བདུད་ཀྱི་མཚོན་ཆ། ཕ་ཟས་
348

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
དུག་གི་ཁ་ཟས། ཕ་མའི་གདུང་སེམས་དམྱལ་བའི་ལྕགས་སྒྲོག །ཕ་མའི་ཁ་ད་བདུད་
ཀྱི་བསླུ་ཚིག་ལྟ་བུ་སྟེ། ཕ་མས་དགྲ་འདུལ་ལུགས། གཉེན་སྐྱོང་ལུགས། འཁོར་
བ་བཟུང་ལུགས། སྡིག་པ་སྒྲུབ་ལུགས། གཡོ་སྒྱུ་བཟོ་ལུགས། སྡུག་བསྔལ་གྱི་རྩ་
བ་རྒྱུ་ནོར་བསག་ལུགས་སོགས་འཇིག་རྟེན་ཚེ་འདིའི་བྱ་བ་ཐ་དག་བསླབ་ནས་བུ་
ཚ་གཏན་དུ་འཁོར་བ་ལས་མི་ཐར་བ་བྱེད། དེ་བཞིན་དུ་ཕ་མ་དང་ཟླ་གྲོགས་གཉེན་
ཉེ་འབྲེལ་སོགས་ཀྱི་དོན་དུ་ལུས་སྲོག་འཕང་མེད། ངལ་བ་ཁྱད་གསོད། སྡུག་བསྔལ་
དང་ལེན་བྱས་ནའང་རེ་བ་སྐོང་དུས་དང་ཡིད་ཚིམ་དུས་མེད་པ་འབད་པ་དོན་མེད་
རང་ངལ་རང་བསྐྱེད་རང་སྡུག་རང་ཉོ་རང་དོན་རང་ཕུང་མ་གཏོགས་མེད་པས་ན།
དེ་དག་གང་ལའང་ཆགས་པ་དང་གདུང་སེམས་མི་སྐྱེ་བ་རང་ཉིད་གཅིག་པུར་དབེན་
པར་བྱ་རི་དྭགས་དང་འགྲོགས་ནས་རྟག་ཏུ་གནས་པར་ཤོག་ཅིག །ཅེས་པའོ། །གཉིས་
པ་ནི། ཟས་ནོར་ལོངས་སྤྱོད་ཡུལ་མཁར་དང་།། གོས་དང་རྒྱན་དང་གང་ལའང་།།
སྒྱུ་མ་ལྟ་བུར་རབ་ཤེས་ནས།། ཆགས་མེད་བློ་ཡིས་ཐོང་བར་ཤོག །ཅེས་པ་སྟེ།
ཟས་ནོར་ལོངས་སྤྱོད་ཡུལ་དང་མཁར་ཁང་ལ་སོགས་དང་། དེ་བཞིན་དུ་གོས་དང་
རྒྱན་དང་བཅའ་ཀ་ཐམས་ཅད་འཁྲུལ་པའི་གཞི་མ། དམྱལ་བའི་ས་བོན། སྡུག་
བསྔལ་གྱི་འབྱུང་ཁུངས། ཉེས་པ་ཐམས་ཅད་ཀྱི་རྩ་བ་ཡིན་པར་མ་ཟད་གཤེན་སྒོམ་
གྱི་ཞལ་ནས། སྡིག་དང་བསྡོས་ནས་བསགས་པའི་ཟས་ནོར་ཚོ་མིས་ཟོས། སྤྲང་
ལམ་དུ་ཤི་བའི་རོ་ཁྱིས་ཟོས་གསུངས་པ་ལྟར། ཚེ་འདིའི་ངལ་བ་ཁྱད་གསོད་བྱས་
ནས་ཟས་ནོར་ལོངས་སྤྱོད་བསགས་པ
་བསགས་པ་ཐམས་ཅད་མཐར་རང་ཤི་བའི་དུས་མིས་
ལོངས་སྤྱོད་དེ་རང་ལ་འདི་ཕྱི་གཉིས་ཀར་མི་ཕན་པར། རང་དམྱལ་བར་འཕེན་
པའི་རྒྱུར་མ་གཏོགས་མེད་ངེས་ཤིང་། དེ་བས་ན་ཟས་ནོར་ལོངས་སྤྱོད་གང་ལའང་
སྒྱུ་མ་ལྟ་བུར་རབ་ཏུ་ཤེས་ནས་དེ་དག་ལ་ཆགས་པ་མེད་པར་བློ་ཡིས་ཐོང་བར་ཤོག་
349

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཅིག །ཅེས་པའོ། གསུམ་པ་ནི། ཆེ་དང་གྲགས་དང་སྙན་པ་དང་།། གཞན་གྱིས་
བསྟོད་དང་བཀུར་བ་སོགས།། དེ་དག་ལ་ནི་བློ་ལོག་ནས།། རྟག་ཏུ་དམན་སར་ཟིན་
པར་ཤོག །ཅེས་པ་སྟེ། ཆེ་བ་དང་གྲགས་པ་དང་སྙན་པ་དང་དེ་བཞིན་དུ་གཞན་
གྱིས་བསྟོད་པ་དང་བཀུར་སྟི་བྱེད་པ་ལ་སོགས་ལ་ཆགས་ཤིང་ཞེན་པ་ནི་བྱ་རྒོད་
སྙིའམ་རི་དྭགས་རྒྱ་ལ་འཇུག་པ་དང་འདྲ་སྟེ་རང་གཅོད་མཚོན་ཆ་རང་གིས་བསྒྲུབ་
པ་བས་ཀྱང་ཐུ། དེ་བས་ན་དེ་དག་ལ་ནི་བློ་གཏིང་ནས་ལོག་པ། གཤེན་སྒོམ་གྱིས།
འོ་ང་ལ་གསང་མཚན་མང་དུ་ཡོད་དོ། །ངའི་གསང་མཚན་བླ་མ་ཤོར་འཁྱམས་བྱ་
བ་ཡིན་ཏེ། ཕ་ཡུལ་ནི་ཤོར། རྒྱལ་ཁམས་སུ་འཁྱམས། ལར་སང་གི་རྒྱགས་དེ་རིང་
ཚག་མ་བྱས། གར་འགྲོ་ས་ནས་ཐུ་བ་སྤྲུག་གིན་ཕྱིན། ༣མ་ཡང་མ་གོན་པས་ཚེ་ཕྱེད་
རྫོགས། ཉ་ར་བྱ་རྒྱུ་ལ་ཆབ་གཏོར་གྱི་དྲྭ་བ་འདི་ཀ་ལས་མེད། ཡང་ང་མ་བོས་པའི་
མགྲོན་ཆེན་ཕྱོགས་སུ་མ་ལྟང་བའི་སྤྱི་མགྲོན་ཡིན། རྒྱལ་ཁམས་སུ་ལྡོམ་བུ་ཉི་ཚེ་བྱས།
དབུས་གཙང་རུ་བཞིར་སྤྲངས། ད་སྤྲང་པོ་ཁའི་སོ་ཐོན། མགོའི་སྐྲ་བྱི། སྤྲང་པོ་
རྒད་པོ་ལགས། ཕྱོགས་སུ་མ་ལྷུང་སྟེ་གང་ལའང་མི་གཏོགས། གནས་གཞི་ལ་མི་
གཏོགས། བཙན་པོ་ལ་མི་གཏོགས། བཙུན་པ་ལ་མི་གཏོགས། དགྲ་མེད་གཉེན་
མེད་གཅིག་ལགས། གསུངས་པ་ལྟ་བུ་སྟེ། མི་ཁ་ལྷ་ཡི་ཕ་འབབ། དམན་ས་གོང་
མའི་གདན་ས་ལ། སྤྲང་ལུས་ཆོས་པའི་གཏད་སོ། །ཆོག་ཤེས་འཕགས་པའི་སྤྱི་ནོར།
རོ་སྙོམས་ཉམས་ལེན་གནད་འགག་ཡིན་པར་ཤེས་ནས་རྟག་ཏུ་དམན་སར་ཟིན་
པར་ཤོག་ཅིག །ཅེས་པའོ།།
གཉིས་པ་ཁྱད་པར་གྱི་སྨོན་ལམ་ལ་གསུམ། རྒྱུད་ལས་རུང་། སྤྱོད་པ་ལས་རུང་།
གནོད་བྱེད་ལམ་སློང་གི་སྨོན་ལམ་མོ། །དང་པོ་ནི། ཚོང་དང་སོ་ནམ་གསོག་འཇོག་
སེམས།། གཡོ་དང་སྒྱུ་ལ་སོགས་པ་སྟེ། ཉོན་མོངས་སེམས་ནི་མི་སྐྱེ་ཞིང་།། རང་རྒྱུད་
350

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
ལས་སུ་རུང་བར་ཤོག །ཅེས་པ་སྟེ། ཚོང་དང་སོ་ནམ་དང་གསོག་འཇོག་གི་སེམས་
དང་གཡོ་དང་སྒྱུ་ལ་སོགས་པ་དང་། དེ་བཞིན་དུ་ཡུལ་ཡིད་དུ་འོང་བ་ལ་འདོད་
ཆགས། ཡིད་དུ་མི་འོང་བ་ལ་ཞེ་སྡང་། རང་བས་དམའ་བ་ལ་ང་རྒྱལ། རང་བས་
མཐོ་བ་ལ་ཕྲག་དོག །དེ་ལས་གཞན་པ་ལ་གཏི་མུག་གམ་བཏང་སྙོམས་ཏེ་ཉོན་མོངས་
པའི་སེམས་ནི་མི་སྐྱེ་ཞིང་རྗེ་བཙུན་དམ་པ་དང་། གཙང་པ་སྙིང་རྗེ་པ་དང་།
འགྲོ་མགོན་མར་སྟོན་ལྟ་བུ་རང་རྒྱུད་ལས་སུ་རུང་བར་ཤོག་ཅིག །ཅེས་པའོ། །གཉིས་
པ་ནི། གཡེང་དང་ལེ་ལོ་འདུ་འཛི་ལས།། རྣམ་གཡེང་བྱ་བ་ཀུན་སྤང་ནས།། རྟག་
ཏུ་བོན་སྤྱོད་ལ་བརྩོན་ཏེ།། བྱ་བྱེད་དགེ་བར་འགྱུར་བར་ཤོག །ཅེས་པ་སྟེ། གཡེང་
བ་དང་ལེ་ལོ་དང་བཏང་སྙོམས་ལུང་མ་བསྟན་པ་དང་། ཞིང་རྨོ་སོ་ནམ་ཚོང་
དང་ཁེ་སྤྱད་དགྲ་འདུལ་གཉེན་སྐྱོང་ལ་སོགས་འདུ་འཛིའི་ལས་སྤྱད་ཐམས་ཅད་
དང་། མདོར་ན་རྣལ་འབྱོར་གྱི་དབང་ཕྱུག་གཤེན་སྒོམ་རིན་པོ་ཆེའི་ཞལ་ནས།
ལས་དང་བྱ་བ་ལ་དགའ་ན་གཡེང་བའི་སྣོན་པ་ཡིན་ཏེ་སྒོམ་དུ་མི་ཁོམ་གསུངས་
པ་ལྟར། རྣམ་གཡེང་གི་བྱ་བ་རྣམས་ནི་དགེ་བའི་གེགས་ཤིང་ཐར་པའི་སྒོ་འགེགས་
བྱེད་པ་ལ་དེ་ལས་འཇིགས་པ་མེད་པས་ན། དེ་དག་ཀུན་སྤངས་ནས་རྟག་ཏུ་བོན་
སྤྱོད་ལ་བརྩོན་པ་བླ་མ་གཤེན་སྒོམ་རིན་པོ་ཆེ་དང་། སློབ་དཔོན་ཕོ་སྒོམ་ལྟ་བུ་སྟེ་
བྱ་བྱེད་ཐམས་ཅད་དགེ་བ་འབའ་ཞིག་ཏུ་འགྱུར་བར་ཤོག་ཅིག །ཅེས་པའོ། གསུམ་
པ་ནི། བདག་ལ་གཞན་གྱིས་གནོད་བྱེད་ཅིང་།། སྨོད་དང་ཚིག་རྩུབ་སྨྲ་བ་ལ།།
ཁོང་ཁྲོ་གདུག་སེམས་མི་སྐྱེ་བར།། སླར་ལ་བྱམས་པ་བྱེད་པར་ཤོག །ཅེས་པ་སྟེ།
བདག་ལ་སུའང་རུང་སྟེ་གཞན་གྱིས་འཕྲོག་བཅོམ་དང་བརྡུང་བརྡེགས་ལ་སོགས་
གནོད་པ་བྱེད་ཅིང་། དེ་བཞིན་དུ་སྨོད་པ་དང་མཚངས་འདོན་བྱེད་པ་དང་ཚིག་
རྩུབ་སྨྲ་བ་དང་ཁྱད་གསོད་བྱེད་་པ་རྣམས་ལ་ཁོང་ཁྲོ་དང་གདུག་སེམས་མི་སྐྱེ་ཞིང་།
351

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དཔེར་ན་གཤེན་སྒོམ་གྱིས་ཐམས་ཅད་གཉེན་དུ་སོང་བས་དགྲ་མ་རྙེད། རྒྱལ་ཁམས་
གར་ཕྱིན་ཡང་ཞབས་གཏོགས་མི་བྱེད་པ་མེད། ཡོན་བདག་འགྲོ་དྲུག་སེམས་ཅན་
ཡིན། ཉེ་གནས་ལྟོ་བ་གང་སྟེར་ཡིན། དགོན་པ་བ་ཆས་གཞི་ཆས་ཡིན། གྲོས་ཀུན་
བཟང་གིས་བྱེད། བྱིན་བླ་མས་བརླབས། ལམ་སྣ་དབལ་མོས་འདྲེན་གསུངས་པ་ལྟར།
སེམས་ཅན་ཐམས་ཅད་གཉེན་དུ་གྱུར་ནས་དེ་དག་ལ་སླར་བྱམས་པར་བྱེད་པར་
ཤོག་ཅིག །ཅེས་པའོ། །
གཉིས་པ་བར་དོར་འོད་དཔག་མེད་མཇལ་བའི་སྨོན་ལམ་ལ་བཞི། སྐྱེ་བའི་
བར་ཆད་མེད་པའི་སྨོན་ལམ། དབུགས་ཆད་པ་དང་འོད་དཔག་མེད་མཇལ་བའི་
སྨོན་ལམ། བར་དོའི་སྣང་བ་རང་རྩལ་ཤེས་པའི་སྨོན་ལམ། འོད་དཔག་མེད་མཇལ་
པའི་དབང་དུ་བྱས་པའི་སྨོན་ལམ་མོ། །དང་པོ་ནི། བདག་ནི་འདི་ཡི་ལུས་ཞིག་ཚེ།།
ངན་སོང་གསུམ་དང་ཕམ་ལྟུང་ལྷ། མ་ནིང་མོ་རིགས་ཉམ་ཆུང་བྲན།། དབུལ་འཕང་
ཅན་དུ་བདག་མ་སྐྱེ༎ དེ་བཞིན་དབང་པོ་ཉམས་པ་དང་།། སྡིག་སྤྱོད་ཅན་དང་ལྟ་
བ་ལོག །ནད་ཅན་སྨྱོ་འབོགས་གཞན་ལ་གནོད།། མ་དག་ལུས་སུ་བདག་མ་སྐྱེ།།
ཞེས་པ་སྟེ། བདག་ནི་ཚེ་འདིའི་ལུས་ཞིག་པའི་ཚེ་ཡང་ཤི་ཡང་སོས། ཐིག་ནག་བསྡུ་
འཇོམ། ངུ་འབོད་ངུ་འབོད་ཆེན་པོ། ཚ་བ་ཚ་བ་ཆེན་པོ། མནར་མེད་དང་བརྒྱད།
ཆུ་བུ་ཆུ་བུ་རྡོལ་བ། ཨ་ཆུ་ཀྱི་ཧུད། སོ་ཐམ་ཨུཏྤལ་ལྟར་གས་པ། པདྨ་ལྟར་གས་
པ་པདྨ་ཆེ་ལྟར་གས་པ་དང་བཅུ་དྲུག །ཉི་ཚེ་ཉེར་འཁོར་གཉིས་དང་བཅོ་བརྒྱད་
དེ་དམྱལ་བའི་གནས་དང་། ཡི་དྭགས་ཕྱི་ཡི་སྒྲིབ་པ་ཅན་དང་། ནང་གི་སྒྲིབ་པ་
ཅན་དང་། སྒྲིབ་པ་ཅན་གྱི་སྒྲིབ་པ་ཅན་དང་གསུམ། ཕྱོགས་བཅུ་གདོན་གྱི་རིགས་
སུ་ཕྱེ་བའི་ཡི་དྭགས་བཅུ། རྒྱུ་དྲུག་འཁོར་བའི་ཡི་དྭགས་གཉིས་དང་བཅོ་ལྔ་སྟེ་ཡི་
དྭགས་ཀྱི་ཡུལ་དང་། བྱོལ་སོང་གནས་ན་ལས་ཀྱི་སྦྱོང་བ། བར་ན་དུས་ཀྱིས་འཐུམས་
352

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
པ། མཁའ་ལ་རྐྱེན་གྱིས་ཐར་བའི་བྱོལ་སོང་གསུམ་སྟེ་ངན་སོང་གནས་གསུམ་དང་།
ཡར་གཡེན་གཉེན་པོ་བཅུ་གསུམ། བར་གཡེན་གཏོད་པོ་དགུ། ས་གཡེན་ཆེ་བ་
བཅུ་གཅིག་ལ་སོགས་པའི་ལྷ་མིན་གྱི་སྡེ་དང་། འདུ་ཤེས་ལོག་པར་གོལ་བ་ཕམ་
ལྟུང་ལྷ་རིགས་རྣམས་དང་། མཚན་གཉིས་པ་དང་། འགྱུར་བ་དང་། ཉམས་པ་དང་།
བཅོས་པ་དང་། རླུག་པ་ལ་སོགས་མ་ནིང་གི་རིགས་དང་། སྐྱེ་བ་དམན་པའི་མོ་
རིགས་དང་། སྟོབས་ཞན་པ་ཁས་དམན་པ་དབང་ཆུང་བ་ལ་སོགས་ཉམ་ཆུང་གི་
རིགས